પટના : રાષ્ટ્રીય જનતાદળનાં અધ્યક્ષ લાલુ પ્રસાદ યાદવનાં સુપુત્ર તેજ પ્રતાપ યાદવ પહેલા જ સૌથી નાની ઉંમરનાં સ્વાસ્થયમંત્રી બની ચુક્યા છે. પરંતુ હવે તે મુખ્યમંત્રી પણ બનવા જઇ રહ્યા છે. વાત જાણે એમ છે કે તેજપ્રતાપ એક ભોજપુરી ફિલ્મમાં મુખ્યમંત્રીનું પાત્ર ભજવી રહ્યા છે. ભોજપુરી ફિલ્મ અપહરણ ઉદ્યોગમાં તેજપ્રતાપ મુખ્યમંત્રીનો અભિનય કરશે. આ ફિલ્મમાં પોતાની ભુમિકા અંગે તેણે જણાવ્યું કે આ ફિલ્મમાં હું મુખ્યમંત્રીની ભુમિકામાં છું. ઉપરાંત આ પાત્ર સકારાત્મક છે.